Source: http://www.monitoruljuridic.ro/act/ordin-nr-56-din-8-aprilie-2019-privind-modificarea-ordinului-pre-edintelui-autorit-ii-na-ionale-sanitare-veterinare-i-pentru-siguran-a-alimentelor-i-al-ministrului-agriculturii-i-dezvolt-rii-rurale-nr-214020.html
Timestamp: 2019-11-17 04:51:33+00:00
Document Index: 25396621

Matched Legal Cases: ['articolul 1', 'articolul 2', 'articolul 2', 'articolul 3', 'articolul 4', 'articolul 4']

﻿ ORDIN nr. 56 din 8 aprilie 2019 privind modificarea Ordinului preşedintelui Autorităţii Naţionale Sanitare Veterinare şi pentru Siguranţa Alimentelor şi al ministrului agriculturii şi dezvoltării rurale nr. 129/566/2007 pentru aprobarea Normei privind controalele veterinare şi zootehnice aplicabile comerţului intracomunitar cu anumite animale vii şi produse de origine animală
în temeiul art. 3 alin. (3) şi al art. 4 alin. (3) din Hotărârea Guvernului nr. 1.415/2009 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia, cu modificările şi completările ulterioare, şi al prevederilor art. 9 alin. (5) din Hotărârea Guvernului nr. 30/2017, privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin. (6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor, cu modificările şi completările ulterioare,
Ordinul preşedintelui Autorităţii Naţionale Sanitare Veterinare şi pentru Siguranţa Alimentelor şi al ministrului agriculturii şi dezvoltării rurale nr. 129/566/2007 pentru aprobarea Normei privind controalele veterinare şi zootehnice aplicabile comerţului intracomunitar cu anumite animale vii şi produse de origine animală, publicat în Monitorul Oficial al României, Partea I, nr. 538 din 8 august 2007, se modifică după cum urmează:
Se aprobă Norma privind controalele veterinare aplicabile comerţului din cadrul Uniunii Europene cu anumite animale vii şi produse de origine animală, prevăzută în anexa care face parte integrantă din prezentul ordin."
Autoritatea Naţională Sanitară Veterinară şi pentru Siguranţa Alimentelor, institutele veterinare centrale, direcţiile sanitar-veterinare şi pentru siguranţa alimentelor judeţene şi a municipiului Bucureşti vor duce la îndeplinire prevederile prezentului ordin."
Prezentul ordin transpune Directiva 90/425/CEE a Consiliului privind controalele veterinare şi zootehnice aplicabile în schimburile din cadrul Uniunii cu anumite animale vii şi produse în vederea realizării pieţei interne, publicată în Jurnalul Oficial al Comunităţilor Europene (JOCE) seria L, nr. 224 din 18 august 1990, astfel cum a fost modificată prin Regulamentul (UE) 2016/1.012 al Parlamentului European şi al Consiliului privind condiţiile zootehnice şi genealogice aplicabile ameliorării animalelor de reproducţie de rasă pură, a porcilor de reproducţie hibrizi şi a materialului germinativ provenit de la acestea, comerţului cu acestea şi introducerii lor în Uniune şi de modificare a Regulamentului (UE) nr. 652/2014 şi a Directivelor 89/608/CEE şi 90/425/CEE ale Consiliului, precum şi de abrogare a anumitor acte în sectorul ameliorării animalelor («Regulamentul privind ameliorarea animalelor»), publicat în Jurnalul Oficial al Uniunii Europene (JOUE) seria L, nr. 171 din 29 iunie 2016."
5. Titlul anexei va avea următorulcuprins:
privind controalele veterinare aplicabile comerţului din cadrul Uniunii Europene cu anumite animale vii şi produse de origine animală"
6. În anexă, la articolul 1, alineatul (2) se abrogă.
7. În anexă, la articolul 2, litera b) se abrogă.
8. În anexă, la articolul 2, litera f) va avea următorul cuprins:
"f) autoritate competentă - Autoritatea Naţională Sanitară Veterinară şi pentru Siguranţa Alimentelor, competentă să efectueze controale veterinare, sau orice autoritate căreia aceasta i-a delegat competenţa respectivă;"
9. În anexă, la articolul 3 alineatul (1), litera d) va avea următorul cuprins:
"d) atunci când sunt transportate, acestea trebuie să fie însoţite de certificate de sănătate şi/sau de orice alte documente prevăzute în legislaţia naţională transpusă, menţionată în anexa nr. 1, iar pentru alte animale şi produse de origine animală, de regulile statului membru de destinaţie; aceste certificate sau documente emise de către medicul veterinar oficial responsabil pentru exploataţia, centrul sau organizaţia de origine trebuie să însoţească animalul/animalele şi produsele de origine animală până la destinaţia acestuia/acestora."
10. În anexă, la articolul 4 alineatul (1), litera a) va avea următorul cuprins:
"a) deţinătorii de animale şi produse de origine animală menţionate la art. 1 respectă cerinţele de sănătate naţionale sau la nivelul Uniunii Europene, prevăzute de prezenta normă în toate etapele de producţie şi comercializare;"
11. În anexă, la articolul 4, alineatul (3) va avea următorul cuprins:
"(3) Autoritatea competentă a României, ca stat membru de expediere, trebuie să ia măsurile corespunzătoare pentru a sancţiona, conform prevederilor legale în domeniu, orice încălcare a legislaţiei veterinare de către persoane fizice sau juridice, atunci când se constată că normele Uniunii Europene au fost încălcate şi, în special, atunci când se constată că documentele sau mărcile de identificare nu corespund statusului animalelor ori exploataţiilor de origine sau caracteristicilor reale ale produselor de origine animală."
12. În anexă, la anexa nr. 1, capitolul II se abrogă.
Tags: Monitorul Oficial, Acte Monitorul Oficial, Ordin, Alte Institutii, ﻿ ORDIN nr. 56 din 8 aprilie 2019